# Πρόσωπο της χρονιάς (περιοδικό Time)

Το πρόσωπο της χρονιάς είναι το ετήσιο τεύχος του αμερικανικού ειδησεογραφικού περιοδικού *Time* που περιλαμβάνει το προφίλ ενός άνδρα, μιας γυναίκας ή ζευγαριού, ομάδας, ιδέας, τόπου ή μηχανής, το οποίο *«για καλό ή για κακό, ...επηρέασε στο μεγαλύτερο βαθμό τις εξελίξεις την απερχόμενη χρονιά».*

## Ιστορία

Η παράδοση του να επιλέγεται o **άντρας της χρονιάς** (*Man of the Year*) ξεκίνησε το 1927, όταν οι εκδότες του *Time* σκέφτονταν τι θα έγραφαν σε μία εβδομάδα που είχε ελάχιστα αξιοσημείωτα γεγονότα. Πρωταρχικά, ήθελαν να αποζημιώσουν τους αναγνώστες γιατί δεν είχαν συμπεριλάβει τον Λίντμπεργκ σε άρθρο με αφορμή την πτήση που είχε κάνει. Στο τέλος της χρονιάς ανακήρυξαν τον Τσαρλς Λίντμπεργκ άντρα της χρονιάς. Η ονομασία άλλαξε το 1999 και έγινε πρόσωπο της χρονιάς (*Person of the Year*) σε μία προσπάθεια να αποφύγουν τον σεξισμό.

Χαρακτηριστικό είναι το γεγονός ότι από το 1927 κάθε Πρόεδρος των Η.Π.Α. έχει ανακηρυχθεί πρόσωπο της χρονιάς τουλάχιστον μία φορά, με εξαίρεση τους Κάλβιν Κούλιτζ, Χέρμπερτ Χούβερ και Τζέραλντ Φορντ.

Στις 31 Δεκεμβρίου του 1999 το *Time* ανακήρυξε τον Άλμπερτ Αϊνστάιν ως το **πρόσωπο του αιώνα**, με δεύτερο και τρίτο τους Φράνκλιν Ρούζβελτ και Μαχάτμα Γκάντι αντίστοιχα. .

Ο τίτλος πολλές φορές θεωρείται ως βραβείο, ωστόσο συχνά σχόλια στο ίδιο το περιοδικό υποστηρίζουν το αντίθετο. Πολλοί κάνουν λόγο για βραβείο, επειδή ο τίτλος έχει απονεμηθεί σε εξαίρετα πρόσωπα, ενώ έχουν αγνοηθεί πρόσωπα όπως ο Οσάμα μπιν Λάντεν. Ωστόσο, πρόσωπα όπως ο Αδόλφος Χίτλερ και ο Ιωσήφ Στάλιν, έχουν επίσης γίνει κάτοχοι του τίτλου.

Το 1979 η ανακήρυξη του Αγιατολάχ Χομεϊνί από το *Time* στον τίτλο αυτό, πυροδότησε αντιδράσεις. Από τότε το περιοδικό δεν ανακήρυξε αντιαμερικανικά πρόσωπα στον τίτλο.

## Τα πρόσωπα της χρονιάς

| Χρονιά | Πρόσωπο της χρονιάς | Διάρκεια ζωής | Σημειώσεις |
| --- | --- | --- | --- |
| 1927 |  ΗΠΑ Τσαρλς Λίντμπεργκ | 1902 – 1974  | πρώτο και δεύτερο νεότερο σε ηλικία πρόσωπο που επιλέχθηκε για τον τίτλο |
| 1928 |  ΗΠΑ Γουόλτερ Κράισλερ | 1875 – 1940 |  |
| 1929 |  ΗΠΑ Όουεν Ντ. Γιανγκ | 1874 – 1962 |  |
| 1930 |  Ινδία  Μαχάτμα Γκάντι | 1869 – 1948 | πρώτο πρόσωπο που δεν ήταν από τις ΗΠΑ και κατέκτησε τον τίτλο |
| 1931 |  Γαλλία Πιέρ Λαβάλ | 1883 – 1945 |  |
| 1932 |  ΗΠΑ Φραγκλίνος Ρούζβελτ | 1882 – 1945 | πρώτος εκλεγμένος Πρόεδρος που ονομάστηκε |
| 1933 |  ΗΠΑ Χιου Σάμιουελ Τζόνσον | 1882 – 1942 |  |
| 1934 |  ΗΠΑ Φραγκλίνος Ρούζβελτ | 1882 – 1945 | ψηφίστηκε για 2η φορά από το περιοδικό |
| 1935 |  Αιθιοπία  Χαϊλέ Σελασιέ | 1892 – 1975 | πρώτος μονάρχης και πρώτο έγχρωμο πρόσωπο |
| 1936 |  ΗΠΑ/  Ηνωμένο Βασίλειο  Ουόλις Σίμπσον | 1896 – 1986 | πρώτη γυναίκα που ψηφίστηκε |
| 1937 |  Ταϊβάν  Τσιανγκ Κάι Σεκ & Σουνγκ Μάι-λινγκ | 1887 – 1975 & 1897 - 2003 | πρώτο ζεύγος |
| 1938 |  Γερμανία Αδόλφος Χίτλερ | 1889 – 1945 | Το μόνο τεύχος στο οποίο το πρόσωπο που επιλέχθηκε δεν εικονιζόταν στο εξώφυλλο |
| 1939 |  Σοβιετική Ένωση  Ιωσήφ Στάλιν | 1878 – 1953 |  |
| 1940 |  Ηνωμένο Βασίλειο  Ουίνστον Τσόρτσιλ | 1874 – 1965 |  |
| 1941 |  ΗΠΑ Φράνκλιν Ντελάνο Ρούζβελτ | 1882 – 1945 | 3η φορά |
| 1942 |  Σοβιετική Ένωση  Ιωσήφ Στάλιν | 1878 – 1953 | 2η φορά |
| 1943 |  ΗΠΑ Τζορτζ Μάρσαλ | 1880 – 1959 |  |
| 1944 |  ΗΠΑ Ντουάιτ Αϊζενχάουερ | 1890 – 1969 |  |
| 1945 |  ΗΠΑ Χάρι Τρούμαν | 1884 – 1972 |  |
| 1946 |  ΗΠΑ Τζέιμς Μπάιρνς | 1879 – 1972 |  |
| 1947 |  ΗΠΑ Τζορτζ Μάρσαλ | 1880 – 1959 | 2η φορά |
| 1948 |  ΗΠΑ Χάρι Τρούμαν | 1884 – 1972 | 2η φορά |
| 1949 |  Ηνωμένο Βασίλειο  Ουίνστον Τσόρτσιλ | 1874 – 1965 | 2η φορά, Άνδρας του Μισού Αιώνα |
| 1950 |  ΗΠΑ Ο Αμερικανός μαχητής |  | αφορούσε τα στρατεύματα στη Νότια Κορέα. Για πρώτη φορά επιλέχθηκε αφηρημένη έννοια και όχι συγκεκριμένο πρόσωπο. |
| 1951 |  Ιράν  Μοχάμεντ Μοσαντέκ | 1882 – 1967 |  |
| 1952 |  Ηνωμένο Βασίλειο  Ελισάβετ Β΄ του Ηνωμένου Βασιλείου | γ. 1926 |  |
| 1953 |  Γερμανία (Δυτική) Κόνραντ Αντενάουερ | 1876 – 1967 |  |
| 1954 |  ΗΠΑ Τζον Φόστερ Ντάλες | 1888 – 1959 |  |
| 1955 |  ΗΠΑ Χάρλοου Κέρτις | 1893 – 1962 |  |
| 1956 |  Ουγγαρία  Μαχητής για την ουγγρική ελευθερία |  | αφηρημένη επιλογή |
| 1957 |  Σοβιετική Ένωση  Νικήτα Χρουστσόφ | 1894 – 1971 |  |
| 1958 |  Γαλλία Σαρλ ντε Γκολ | 1890 – 1970 |  |
| 1959 |  ΗΠΑ Ντουάιτ Ντέιβιντ Αϊζενχάουερ | 1890 – 1969 | 2η φορά |
| 1960 |  ΗΠΑ Αμερικανοί επιστήμονες |  | Εκπροσωπήθηκαν από τους Λάινους Πόλινγκ, Ίζιντορ Ράμπι, Έντουαρντ Τέλερ, Τζόσουα Λέντερμπεργκ, Ντόναλντ Γκλέιζερ, Γουίλαρντ Λίμπι, Ρόμπερτ Γούντγουορντ, Τσαρλς Ντρέιπερ, Γουίλιαμ Σόουκλι, Εμίλιο Σεγκρέ, Τζον Ίντερς, Τσαρλς Τάουνς, Τζορτζ Μπιντλ, Τζέιμς βαν Άλλεν και Έντουαρντ Πάρσελ. |
| 1961 |  ΗΠΑ Τζον Φ. Κένεντι | 1917 – 1963 |  |
| 1962 |  Βατικανό  Πάπας Ιωάννης ΚΓ΄ | 1881 – 1963 | πρώτη επιλογή Πάπα |
| 1963 |  ΗΠΑ Μάρτιν Λούθερ Κινγκ | 1929 – 1968 |  |
| 1964 |  ΗΠΑ Λίντον Τζόνσον | 1908 – 1973 |  |
| 1965 |  ΗΠΑ Ουίλιαμ Ουέστμορλαντ | 1914 – 2005 |
| 1966 | Η γενιά των 25 και άνω |  | αφηρημένη επιλογή |
| 1967 |  ΗΠΑ Λίντον Τζόνσον | 1908 – 1973 | 2η φορά |
| 1968 |  ΗΠΑ Οι αστροναύτες του Απόλλων 8 |  | Εκπροσωπήθηκαν από τους Φρανκ Μπόρμαν, Τζιμ Λάβελ & Γουίλιαμ Άντερς |
| 1969 |  ΗΠΑ Οι Αμερικανοί από τη Μεσαία Αμερική |  | Αφηρημένη επιλογή |
| 1970 |  Γερμανία (Δυτική) Βίλι Μπραντ | 1913 – 1992 |  |
| 1971 |  ΗΠΑ Ρίτσαρντ Νίξον | 1913 – 1994 |  |
| 1972 |  ΗΠΑ Ρίτσαρντ Νίξον | 1913 – 1994 | 2η συνεχής φορά |
|  ΗΠΑ Χένρυ Κίσινγκερ | γ. 1923 |  |
| 1973 |  ΗΠΑ Τζον Σιρίκα | 1904 – 1992 |  |
| 1974 |  Σαουδική Αραβία  Φαϊζάλ της Σαουδικής Αραβίας | 1906 – 1975 |  |
| 1975 |  ΗΠΑ Γυναίκες της Αμερικής | 1776 – 1974 | Εκπροσωπήθηκαν από τις Μπέτι Φορντ, Κάρλα Χιλς, Έλλα Γκράσσο, Μπάρμπαρα Τζόρνταν, Σούζι Σαρπ, Τζιλ Κονγουέι, Μπίλι Τζιν Κινγκ, Σούζαν Μπραουνμίλερ, Άντι Γουάιατ, Κάθλιν Μπάιρλι, Κάρολ Σάτον και Άλισον Τσικ |
| 1976 |  ΗΠΑ Τζίμι Κάρτερ | γ. 1924 |  |
| 1977 |  Αίγυπτος  Ανουάρ Σαντάτ | 1918 – 1981 |  |
| 1978 |  Κίνα  Ντενγκ Ξιαοπίνγκ | 1904 – 1997 |  |
| 1979 |  Ιράν  Αγιατολάχ Χομεϊνί | 1902 – 1989 | Ηγέτης της Ισλαμικής Επανάστασης |
| 1980 |  ΗΠΑ Ρόναλντ Ρέιγκαν | 1911 – 2004 |  |
| 1981 |  Πολωνία Λεχ Βαλέσα | γ. 1943 | Ηγέτης του Κινήματος Αλληλεγγύη στην Πολωνία |
| 1982 | Ο ηλεκτρονικός υπολογιστής | Μηχανή της χρονιάς, πρώτη αφηρημένη επιλογή μη ανθρώπου |
| 1983 |  ΗΠΑ Ρόναλντ Ρέιγκαν | 1911 – 2004 | 2η φορά |
|  Σοβιετική Ένωση  Γιούρι Αντρόπωφ | 1914 – 1984 |  |
| 1984 |  ΗΠΑ Πίτερ Ούμπεροτ | γ. 1937 |  |
| 1985 |  Κίνα  Ντενγκ Ξιαοπίνγκ | 1904 – 1997 | 2η φορά, το γηραιότερο πρόσωπο που ψηφίστηκε |
| 1986 |  Φιλιππίνες  Κορασόν Ακίνο | γ. 1933 |  |
| 1987 |  Σοβιετική Ένωση  Μιχαήλ Γκορμπατσόφ | γ. 1931 |  |
| 1988 | Η Γη που είναι σε κίνδυνο |  | Πλανήτης της χρονιάς, αφηρημένη επιλογή |
| 1989 |  Σοβιετική Ένωση  Μιχαήλ Γκορμπατσόφ | γ. 1931 | Άνθρωπος της Δεκαετίας, 2η φορά |
| 1990 |  ΗΠΑ Τζορτζ Μπους (πρεσβύτερος) | γ. 1924 |  |
| 1991 |  ΗΠΑ Τεντ Τέρνερ | γ. 1938 |  |
| 1992 |  ΗΠΑ Μπιλ Κλίντον | γ. 1946 |  |
| 1993 |  Νότια Αφρική   Ισραήλ  Παλαιστίνη  Οι Ειρηνοποιοί |  | Εκπροσωπήθηκαν από τους Νέλσον Μαντέλα, Φρεντερίκ Βίλεμ ντε Κλερκ, Γιάσερ Αραφάτ και Γιτζάκ Ραμπίν |
| 1994 |  Βατικανό  Πάπας Ιωάννης Παύλος Β΄ | 1920 – 2005 | 2ος Πάπας |
| 1995 |  ΗΠΑ Νιουτ Γκίνγκριτς | γ. 1943 |  |
| 1996 |  ΗΠΑ/ Ταϊβάν  Ντέιβιντ Χο | γ. 1952 |  |
| 1997 |  ΗΠΑ Άντι Γκρουβ | 1936 - 2016 |  |
| 1998 |  ΗΠΑ Μπιλ Κλίντον | γ. 1946 | 2η φορά |
|  ΗΠΑ Κένεθ Σταρ | γ. 1946 |  |
| 1999 |  ΗΠΑ Τζεφ Μπέζος | γ. 1964 |  |
| 2000 |  ΗΠΑ Τζορτζ Γουόκερ Μπους | γ. 1946 | πρώτος συγγενής πρώην νικητή |
| 2001 |  ΗΠΑ Ρούντολφ Τζουλιάνι | γ. 1944 |  |
| 2002 |  ΗΠΑ Οι Whistleblowers |  | Εκπροσωπήθηκαν από τις Σίνθια Κούπερ, Σέρον Γουότκινς της Enron και τον Κόλιν Ράουλι του FBI |
| 2003 |  ΗΠΑ Αμερικανός στρατιώτης |  | 2η φορά, αφηρημένη επιλογή |
| 2004 |  ΗΠΑ Τζορτζ Γουόκερ Μπους | γ. 1946 | 2η φορά |
| 2005 |  ΗΠΑ  Ιρλανδία Οι Καλοί Σαμαρείτες |  | Εκπροσωπήθηκαν από τους Μπόνο , Μπιλ & Μελίντα Γκέιτς |
| 2006 | Εσείς |  | Εσείς που ελέγχετε την Εποχή της πληροφορίας, αφηρημένη επιλογή. |
| 2007 |  Ρωσία Βλαντίμιρ Πούτιν | γ. 1952 |
| 2008 |  ΗΠΑ Μπαράκ Ομπάμα | γ. 1961 |  |
| 2009 |  ΗΠΑ Μπεν Μπερνάνκε | γ. 1953 |  |
| 2010 |  ΗΠΑ Μαρκ Ζάκερμπεργκ | γ. 1984 |  |
| 2011 | Ο διαδηλωτής |  | Αντιπροσωπεύει πολλά κινήματα παγκόσμιας διαμαρτυρίας - για παράδειγμα τις διαδηλώσεις του 2011 στη Χιλή εναντίον της εκπαιδευτικής μεταρρύθμισης, την Αραβική Άνοιξη και τις διαδηλώσεις σε Ελλάδα, Ισπανία, Ρωσία και Ινδία μεταξύ άλλων, καθώς και των κινήσεων *κατάληψη της Γουώλ Στριτ* και *κόμμα του τσαγιού* στις Ηνωμένες Πολιτείες. |
| 2012 |  ΗΠΑ Μπαράκ Ομπάμα | γ. 1961 | 2η φορά |
| 2013 |  Βατικανό  Πάπας Φραγκίσκος | γ. 1936 | 1η φορά |
| 2014 | Μαχητές κατά του ιού Έμπολα |  | Αναφέρεται στους εργαζομένους στον τομέα της υγείας που συνετέλεσαν στην καταπολέμηση της επιδημίας του Έμπολα στην Δυτική Αφρική. |
| 2015 |  Γερμανία Άνγκελα Μέρκελ | γ. 1954 | 1η φορά (Είναι η πρώτη γυναίκα που τιμάται με τον τίτλο "Πρόσωπο της Χρονιάς") |
| 2016 |  ΗΠΑ Ντόναλντ Τραμπ | γ. 1946 | Εξελέγη πρόεδρος των ΗΠΑ το 2016. |
| 2017 | Οι θραύστες της σιωπής |  | Αναφέρεται σε άτομα που μίλησαν κατά της σεξουαλικής κακοποίησης, Εκπροσωπήθηκαν από τις Ισαμπέλ Πασκουάλ (ψευδώνυμο), Αντάμα Ίβου, Άσλεϊ Τζαντ, Σούζαν Φάουλερ, Τέιλορ Σουίφτ. Περιλαμβάνεται και μια ανώνυμη γυναίκα η οποία δεν εμφανίζεται. Επίσης αναφέρονται και άλλες γυναίκες στο περιοδικό. |
| 2018 | Οι φύλακες |  | Δημοσιογράφοι οι οποίοι αντιμετώπισαν δίωξη, σύλληψη ή και δολοφονία για την εργασία τους. Εκπροσωπούνται από τον σαουδάραβα Τζαμάλ Χασόγκι, τη φιλιππινέζα Μαρία Ρέσα, τους Βιρμανούς Ουά Λον και Κιο Σε Ου και το προσωπικό της εφημερίδας The Capital της Μέριλαντ. Στο σχετικό άρθρο εμφανίζονται επίσης οι Σαχιντούλ Αλάμ (Μπανγκλαντές), Νγκουγιέν Νγκοκ Νου Κουίν (Βιετνάμ), Ντουλθίνα Πάρρα (Μεξικό), Λουζ Μελί Ρέγιες (Βενεζουέλα), Τζαν Ντουντάρ (Τουρκία), τους ρώσους Τατιάνα Φαϊγκενχάουερ και Αρκάντι Μπαμπτσένκο, και την Αμάλ Χαμπανί του Σουδάν. |
| 2019 | Σουηδία ! Σουηδία Γκρέτα Τούνμπεργκ | γ. 2003 | Εμπνεύστρια των μαθητικών κινητοποιήσεων για την κλιματική αλλαγή και νεώτερο σε ηλικία πρόσωπο που επιλέχθηκε για τον τίτλο. |

## Παραπομπές

## Εξωτερικοί σύνδεσμοι

* συλλεκτικά εξώφυλλα του *Time*
* Πρόσωπα της χρονιάς